**Ādažu novada PAŠVALDĪBAS**

**Bērnu uzņemšanas pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2023. gada 5.janvārī Nr. ĀNP/8-15-6/23/1

Sēde sasaukta Ādažu novada pašvaldības domes (turpmāk – Domes) 2022. gada 23. marta lēmumā Nr. 111 “Par bērnu uzņemšanas pirmsskolas izglītības iestādēs komisijas apstiprināšanu” un Domes 2022. gada 23. marta nolikumā Nr. 8 “Bērnu uzņemšanas pirmsskolas izglītības iestādēs komisijas nolikums” noteiktajā kārtībā.

Bērnu uzņemšana pašvaldības pirmsskolas izglītības iestādēs notiek saskaņā ar Ādažu novada pašvaldības domes 2022. gada 26. janvāra saistošajiem noteikumiem Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” (turpmāk – Noteikumi).

Sēdi vada: Izglītības un jaunatnes nodaļas vadītāja AIJA KALVĀNE.

Sēdē piedalās:

komisijas locekļi: Siguļu pirmsskolas izglītības iestādes “Piejūra” vadītāja, Ādažu novada domes deputāte ANTRA KRASTA, pašvaldības administrācijas Juridiskās un iepirkumu nodaļas vadītājas vietniece ILONA GOTHARDE, Izglītības un jaunatnes nodaļas vadītāja AIJA KALVĀNE, Ādažu novada domes deputāts GATIS MIGLĀNS. Ādažu vidusskolas Skolas padomes priekšsēdētājs NAURIS RUBENS.

nepiedalās (attaisnotu iemeslu dēļ) : administrācijas Juridiskās un iepirkumu nodaļas vadītājas vietniece ILONA GOTHARDE

citi: Ādažu pirmsskolas izglītības iestādes “Strautiņš” vadītājas vietniece LINDA CINIŅA, Kadagas pirmsskolas izglītības iestādes “Mežavēji” vadītāja IRĒNA KUZŅECOVA, Pirmsskolas izglītības iestādes “Riekstiņš” vadītāja SANITA KRONBERGA, Izglītības administrēšanas speciāliste LĪGA STRODE., Ādažu vidusskolas direktore p.i. SOLVITA VASIĻEVSKA.

Sēdi protokolē: Administratīvās nodaļas vecākā referente Linda Pavlovska.

*Sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 09.00

**Darba kārtībā:**

1. Par uzaicināto bērnu uz 2022./2023. mācību gadu vecāku sniegtajām atbildēm un uzņemšanas rezultātiem.
2. Par ārpus kārtas uzņemšanu Ādažu pirmsskolas izglītības iestādē “Strautiņš”.
3. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana.

**1. §**

**Par uzaicināto bērnu uz 2022./2023. mācību gadu vecāku sniegtajām atbildēm un uzņemšanas rezultātiem**

L. STRODE iepazīstina Komisijas locekļus ar uzaicināto (protokols Nr. ĀNP/8-15-6/22/6) bērnu vecāku sniegtajām atbildēm un brīvo vietu skaitu pēc uzņemšanas rezultātu apkopošanas (1.,2., 3., 4., 5. pielikumi).

**Komisija pieņem zināšanai atskaiti par uzņemšanas rezultātiem.**

**2. §**

**Lēmuma par ārpus kārtas uzņemšanu Ādažu pirmsskolas izglītības iestādē “Strautiņš”**

A.KALVĀNE informē Komisijas locekļus par saņemto vēstuli no Sociālā dienesta, ka *Vārds Uzvārds* ir veikta vispārīga bērna attīstības sfēras izpēte. Pēc psihologa atzinumā sniegtajiem ieteikumiem, *Vārds Uzvārds* ir pielāgojami atbalsta pasākumi mācību procesā, kā arī tika rekomendēts izvērtēt viņas spējas Pedagoģiski Medicīniskajā komisijā (turpmāk – PMK). *Vārds Uzvārds* 29.03.2022. izgājusi PMK, kur sniegts atzinums: izglītojamā veselības stāvoklim, spēju un attīstības līmenim atbilstošākā izglītības programma ir “Mazākumtautību speciālās pirmsskolas izglītības programma izglītojamajiem ar valodas traucējumiem”. Izglītības programmas kods – 01015521., līdz 31.01.2024., kā arī tika rekomendēts: individuālās nodarbības pie logopēda un speciālā pedagoga, kā arī Montessori nodarbības, ko meitene ir uzsākusi apmeklēt. Ņemot vērā šos ieteikumus aicina Komisijas locekļus izvērtēt iespēju par *Vārds Uzvārds* ārpus kārtas uzņemšanu Ādažu pirmsskolas izglītības iestādē “Strautiņš”.

Komisija konstatē, ka šis gadījums atbilst Noteikumu 18.4. apakšpunktā noteiktajam , *Vārds Uzvārds* tiks uzņemta PII “Strautiņš” mazākumtautības grupā.

**Atklāti balsojot, ar 4 balsīm “Par” , “Pret” – nav, “Atturas” – nav, “Nebalso” – nav, KOMISIJA NOLEMJ:**

1. **Uzņemt** *Vārds Uzvārds* **PII “Strautiņš” ārpus kārtas mazākumtautības grupā.**
2. **L.Strodei informēt** *Vārds Uzvārds* **vecākus par komisijas lēmumu un nodrošināt uzņemšanu.**

**3. §**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

Ņemot vērā brīvo vietu skaitu uz šā gada 5.janvāri (1. pielikums),

**Atklāti balsojot, ar 4 balsīm “Par”, “Pret” – nav, “Atturas” – nav, “Nebalso” – nav, KOMISIJA NOLEMJ:**

1. Uzdot Izglītības un jaunatnes nodaļas Izglītības administrēšanas speciālistei:
	1. izgūt uzņemšanas sarakstus 2022./2023. mācību gadam, ņemot vērā šādus kritērijus:
2. ***1.saraksts* – obligātās izglītības vecuma bērni**, bērnu dzimšanas datumi: no 01.01.2016. līdz 31.12.2017. – PII Ādažu vidusskolas pirmsskola 2 vietas;
3. ***2.saraksts*** *-* **NBS karavīru bērni** - bērnu dzimšanas datumi: no 01.01.2016. līdz 31.12.2017. – PII “Mežavēji” 2 vietas;
4. ***3.saraksts* - 3-5 g.v. bērni,**bērnu dzimšanas datumi: 01.01.2018.-04.01.2020.- PII “Mežavēji” 2 vietas.
5. ***4.saraksts* - 3-5 g.v. bērni,**bērnu dzimšanas datumi: 01.01.2018.-31.12.2018.- PII “Piejūra” bērnu grupā 1 vieta., PII Ādažu vidusskola 3 vietas.
6. ***5.saraksts* – 1,6 līdz 2 g.v. bērni,** bērnu dzimšanas datumi 05.01.2021.-04.07.2021. – PII “Strautiņš” bērnu grupā 1 vieta.
	1. nosūtīt uzaicināmo bērnu sarakstus saskaņošanai Izglītības un jaunatnes nodaļas vadītājai, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus izglītības iestādēm, kā arī informēt par uzaicinājuma anulācijas saņemšanu.

Sēdi slēdz plkst. 11:20

Komisijas priekšsēdētāja: Aija Kalvāne

Komisijas locekļi:

 Antra Krasta

 Gatis Miglāns

 Nauris Rubens

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU